CELEX: 62017CN0695
Language: sk
Date: 2017-12-12 00:00:00
Title: Vec C-695/17: Návrh na začatie prejudiciálneho konania, ktorý podal Helsingin käräjäoikeus (Fínsko) 12. decembra 2017 – Metirato Oy v likvidácii/Fínsky štát/Verohallinto, Estónsky štát/Maksu- ja Tolliamet

5.3.2018   
            
            
               SK
            
            
               Úradný vestník Európskej únie
            
            
               C 83/11
            
         Návrh na začatie prejudiciálneho konania, ktorý podal Helsingin käräjäoikeus (Fínsko) 12. decembra 2017 – Metirato Oy v likvidácii/Fínsky štát/Verohallinto, Estónsky štát/Maksu- ja Tolliamet
   (Vec C-695/17)
   (2018/C 083/17)
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Helsingin käräjäoikeus
   
      Účastníci konania pred vnútroštátnym súdom
   
   
      Žalobkyňa: Metirato Oy v likvidácii
   
      Žalovaní: Fínsky štát/Verohallinto, Estónsky štát/Maksu- ja Tolliamet
   
      Prejudiciálne otázky
   
   
            
               1.
            
            
               Majú sa ustanovenia článku 13 ods. 1 smernice 2010/24/EÚ (1), podľa ktorých sa s každou pohľadávkou, v súvislosti s ktorou sa podala žiadosť o vymáhanie, zaobchádza tak, akoby išlo o pohľadávku dožiadaného členského štátu, vykladať v tom zmysle,
               
                           a)
                        
                        
                           že dožiadaný členský štát je tiež účastníkom konania, ktoré sa týka vrátenia súm zaplatených v dôsledku vymáhania do konkurznej podstaty, alebo
                        
                     
                           b)
                        
                        
                           že dožiadaný členský štát sa obmedzuje iba na vymoženie pohľadávky prostredníctvom núteného výkonu rozhodnutia a na prihlásenie pohľadávky v rámci insolvenčného konania, v konaní o návrhu na vrátenie týkajúce sa rozsahu majetku patriaceho do konkurznej podstaty, je však žalovaným dožadujúci členský štát?
                        
                     
         
            
               2.
            
            
               Má sa smernica vykladať v tom zmysle, že pohľadávky iného členského štátu na základe žiadosti o vymáhanie sa síce vymôžu rovnakými prostriedkami, ale takým spôsobom, že vymožený majetok ostane oddelený od majetku dožiadaného členského štátu, alebo v tom zmysle, že sa vymôžu popri jeho pohľadávkach, takže sa zlúčia s majetkom dožiadaného členského štátu? Inými slovami: Je účelom smernice iba zákaz znevýhodňovať pohľadávky iného členského štátu?
            
         
            
               3.
            
            
               Možno sa domnievať, že spor v oblasti vrátenia majetku do konkurznej podstaty je rovnocenný sporu týkajúcemu sa exekučných opatrení v zmysle 14 ods. 2, a možno na základe toho dospieť k záveru, že podľa smernice je dožiadaný členský štát aj v takom spore žalovaným?
            
         
      (1)  Smernica Rady 2010/24/EÚ zo 16. marca 2010 o vzájomnej pomoci pri vymáhaní pohľadávok vyplývajúcich z daní, poplatkov a ďalších opatrení (Ú. v. EÚ L 84, 2010, s. 1).